|  |  |
| --- | --- |
| **КОНСУЛТАЦИОНЕН ДОКУМЕНТ**  **по проект на Закон за изменение и допълнение на Закона за гражданското въздухоплаване** | |
| **1. ОСНОВНА ИНФОРМАЦИЯ ЗА КОНСУЛТАЦИЯТА** | |
| 1.1. | Въведение:  Министерството на транспорта и съобщенията организира обществена консултация по предложение за изготвяне на проект на Закон за изменение и допълнение на Закона за гражданското въздухоплаване.  Проектът е в изпълнение на Плана за действие за 2023 г. и 2024 г. с мерките, произтичащи от членството на Република България в Европейския съюз.  В него е поето като ангажимент на Република България осъществяването на редица мерки, една от които е изготвяне и приемане на Закон за изменение и допълнение на Закона за гражданското въздухоплаване. |
| 1.2. | Цели на консултацията:  Обществената консултация се организира, като се канят всички заинтересовани физически и юридически лица да отправят предложения и коментари по проектите на документи, подготвяни в процеса на изработването на законопроекта.  Постигане на съответствие с изискванията на Закона за електронното управление и актовете по прилагането му при електронно издаване и връчване на издаваните от ГД ГВА документи.  Прекратяване на наказателната процедура пред ЕК, с което да бъдат изпълнени указанията на Европейската комисия. С промяната в уредбата ще се създаде необходимата предпоставка за прекратяване на процедура за нарушение (infringement) № 2014/4241 срещу Република България неправилно прилагане на Директива 2009/12/EО на Европейския парламент и на Съвета от 11 март 2009 г. относно летищните такси и на Регламент (EО) № 1008/2008 относно общите правила за извършване на въздухоплавателни услуги в Общността, въз основа на член 258 от Договора за функционирането на Европейския съюз.  Създаване на уредба относно киберсигурността в гражданското въздухоплаване, каквито са изискванията на Регламент за изпълнение (ЕС) № 2019/1583 на Комисията от 23 септември 2019 г. за изменение на Регламент за изпълнение (ЕС) № 2015/1998 по отношение на мерките за киберсигурност. По този начин ще се създадат основания за предприемане на конкретни мерки в националната уредба по повод изпълнението на изискванията на ЕС за киберсигурността в гражданското въздухоплаване.  Създаване на основания за събиране на такси за административно обслужване в областта на административните такси за редица административни услуги, произтичащи от уредбата на ЕС, за които няма основания за събиране в закона.  Създаване на административнонаказателни разпоредби, които да отразяват възникнали нови основания за търсене на административнонаказателна отговорност, произтичащи от уредбата на ЕС.  Въвеждане на административнонаказателна разпоредба за подаване на неверни и заблуждаващи съобщения за помощ, следствие от които е проведена операция по търсене и спасяване при авиационни произшествия.  Създаване на условия за надеждното упражняване на дейностите на Държавно предприятие „Ръководство на въздушното движение“, свързани с безопасността на въздухоплаването, с управлението на въздушното пространство и с осигуряването на аеронавигационното обслужване с цел минимизиране на рисковете от неблагоприятна външна намеса в обектите и съоръженията на ДП РВД, чрез които се осъществяват дейностите, свързани с безопасността на въздухоплаването, с управлението на въздушното пространство и с осигуряването на аеронавигационното обслужване и които са част от критичната инфраструктура на ДП РВД от значение за националната сигурност. |
| 1.3. | Консултационен процес:  Обществената консултация се открива за 14 дни като стартира на 2.08.2024 г. Консултационният документ и проекта на Закон за изменение и допълнение на Закона за гражданското въздухоплаване са публикувани на Портала за обществени консултации към Министерския съвет и на интернет страницата на Министерството на транспорта и съобщенията.  Всички заинтересовани страни могат да направят коментари и предложения по един от следните начини:   * на Портала за обществени консултации към МС: изисква регистрация; * на ел. поща на Главна дирекция „Гражданска въздухоплавателна администрация“: [caa@caa.bg](mailto:caa@caa.bg) , както и на лицето за контакт: Мануела Мануилова, старши юрисконсулт в Главна дирекция „Гражданска въздухоплавателна администрация“: [mmanuilova@caa.bg](mailto:mmanuilova@caa.bg) * обратна връзка: След приключването на обществената консултация всички получени предложения ще бъдат обобщени в Справка за отразяване на предложенията, която ще бъде публикувана на Портала за обществени консултации и на интернет страницата на МТС.   Участието или неучастието в настоящата консултация не ограничава възможността на заинтересованите лица за участие в задължителните обществени консултации преди внасяне на законопроекта в Министерския съвет. |
| 1.4. | Релевантни документи и нормативни актове:   * Закон за гражданското въздухоплаване; * РМС № 298 от 2 април 2021 г.; * План за действие за 2023 г. и 2024 г. с мерките, произтичащи от членството на Република България в ЕС; * Директива 2009/12/EО на Европейския парламент и на Съвета от 11 март 2009 г. относно летищните такси; * Регламент за изпълнение (ЕС) № 2019/1583 на Комисията от 23 септември 2019 г. за изменение на Регламент за изпълнение (ЕС) № 2015/1998 по отношение на мерките за киберсигурност; * Регламент за изпълнение (ЕС) 2021/116 на Комисията от 1 февруари 2021 година относно установяването на първия съвместен проект в подкрепа на изпълнението на Европейския генерален план за управление на въздушното движение, предвиден в Регламент (ЕО) № 550/2004 на Европейския парламент и на Съвета, за изменение на Регламент за изпълнение (ЕС) № 409/2013 на Комисията и за отмяна на Регламент за изпълнение (ЕС) № 716/2014 на Комисията; * Регламент (ЕС) 2023/2405 на Европейския парламент и на Съвета от 18 октомври 2023 за осигуряване на еднакви условия на конкуренция за устойчив въздушен транспорт инициатива ReFuelEU ̶ сектор „Авиация“. |
| **2. ОПИСАНИЕ НА ПРЕДЛОЖЕНИЕТО**  Изготвяне на проект на Закон за изменение и допълнение на Закона за гражданското въздухоплаване.  В проекта се предвижда осъществяването на редица цели, като напр. свързани с изпълнението на ЗОАРАКСД и РМС № 298 от 2 април 2021 г., разпоредби по прилагането на Директива 2009/12/EО на Европейския парламент и на Съвета от 11 март 2009 г. относно летищните такси, разпоредби, свързани с прилагането на Регламент за изпълнение (ЕС) № 2019/1583 на Комисията от 23 септември 2019 г. за изменение на Регламент за изпълнение (ЕС) № 2015/1998 по отношение на мерките за киберсигурност, както и с прилагането на Регламент за изпълнение (ЕС) 2021/116 на Комисията от 1 февруари 2021 година относно установяването на първия съвместен проект в подкрепа на изпълнението на Европейския генерален план за управление на въздушното движение, предвиден в Регламент (ЕО) № 550/2004 на Европейския парламент и на Съвета, за изменение на Регламент за изпълнение (ЕС) № 409/2013 на Комисията и за отмяна на Регламент за изпълнение (ЕС) № 716/2014 на Комисията и на Регламент (ЕС) 2023/2405 на Европейския парламент и на Съвета от 18 октомври 2023 за осигуряване на еднакви условия на конкуренция за устойчив въздушен транспорт инициатива ReFuelEU ̶ сектор „Авиация“.  В новия законопроект ще бъдат регламентирани и отношения, които не са уредени нормативно или регламентацията им е непълна. Това са напр. нормите, свързани с воденето на регистри от ГД ГВА, нови санкционни норми за налагане на санкции при неизпълнение на регламенти на ЕС и пр.  Приемането на закона ще позволи постигането на съответствие с изискванията наЗОАРАКСД и РМС № 298 от 2 април 2021 г. по отношение на Стратегията за развитие на електронното управление в Република България 2019-2025 г., Директива 2009/12/EО на Европейския парламент и на Съвета от 11 март 2009 г. – относно летищните такси, както и мерки на национално ниво за изпълнение на Регламент за изпълнение (ЕС) № 2019/1583, Регламент за изпълнение (ЕС) 2021/116 и Регламент (ЕС) 2023/2405.  Приемането на Закона за изменение и допълнение на Закона за гражданското въздухоплаване цели постигане на положителен ефект върху дейността на субектите от икономическия сектор въздушен транспорт. | |
| **3. ВЪПРОСИ ЗА ОБСЪЖДАНЕ**   * Заинтересованите страни могат да изложат всички свои бележки и коментари по описаните и предложени изменения и допълнения в Закона за гражданското въздухоплаване. | |
| **4. ДОКУМЕНТИ, СЪПЪТСТВАЩИ КОНСУЛТАЦИЯТА**  Проект на Закон за изменение и допълнение на Закона за гражданското въздухоплаване. | |